Posljednji podvig diverzanta Oblaka
<s>Posljednji podvig diverzanta Oblaka je jugoslavenski igrani film snimljen 1978. godine u režiji Vatroslava Mimice.</s><s>Po žanru je drama, a naslovni protagonist, koga tumači Pavle Vuisić, je ostarjeli komunistički aktivist koji se pod stare dane suočava sa time da je nominalno socijalističko društvo kojim vladaju korupcija, materijalizam i sebičnost daleko od ideala kojima je bio posvetio život.</s><s>Radnja prikazuje kako to eskalira u sukob sa lokalnim i drugim moćnicima prilikom u kome je njegov lik unaprijed osuđen na neuspjeh, ali usprkos svemu nastoji očuvati svoje ljudsko i drugo dostojanstvo.</s><s>Posljednji podvig se isticao za tadašnje standarde neuobičajeno mračnim i pesimističnim tonom, odnosno kritičkim stavom prema tadašnjem društvu, a često se navodi kao jedan od najboljih glumačkih nastupa u karijeri Pavla Vuisića.</s><s>Kasnijim kritičarima je postao zanimljiv i kao jedan rijetkih filmova tadašnjeg doba koji je prepoznao neke trendove kao što su korupcija i kult ispraznih celebrityja koji će se daleko više iskazati u postkomunističkom razdoblju.</s>

<s>Radnja</s>

<s>Stari komunist Josip Crnković zvani Oblak, nekadašnji španski borac, dolazi u sukob sa razmaženom nogometnom zvijezdom Slikom i njegovim menadžerom.</s><s>Uskoro počinje primati prijetnje da će njegova stara kuća u kojoj živi sa suprugom, biti srušena a da će na njenom mestu biti izgrađen neboder.</s><s>Oblak, koji je razočaran tržišnim smjerom u kome se kreće socijalističko društvo za koje se borio, odluči se suprotstaviti moćnicima...</s>

<s>Uloge</s>

<s>Vanjske veze</s>

<s>Jugoslavenski filmovi
Dramski filmovi</s>

